Besoeke aan Gauteng-hospitale opgeskort | Netwerk24
17 Junie 2021 20:42
Volgens die Gautengse departement van gesondheid is die opheffing van besoektye onmiddellik van krag omdat die land tans in die greep van 'n derde vlaag van Covid-19 is wat gesondheidsorggeriewe onder uiterste druk plaas.
Alle besoekure by staatshospitale is gevolglik tot verdere kennisgewing opgeskort. In uitsonderlike gevalle word een besoeker by 'n pasiënt toegelaat en dié besoeker mag nie langer as 'n kwartier by die pasiënt wees nie. Dit moet ook vooraf deur 'n dokter goedgekeur word.
Volgens die departement moet alle besoekers eers vir koors en Covid-19-simptome gekontroleer word en tydens die besoek steeds streng maatreëls nakom.